Landbrukspolitikken er noko av det aller viktigaste for å sikra levande bygder og for at heile landet framleis skal vera i bruk. Difor er Kristeleg Folkeparti veldig oppteke av landbrukspolitikken. Eg må innrømma at hugsen kanskje ikkje er det han ein gong var, men eg hugsar at frå tidlegare tider har vel Arbeidarpartiet kanskje ikkje vore den sterkaste eksponenten for ein landbrukspolitikk slik me ser han i dag. Så det er tydeleg at her har i alle fall Arbeidarpartiet kome i godt selskap, der ein har vorte rettleia inn på ein god veg i landbrukspolitikken. Så det er nok mange som gler seg over ei litt endra og betre linje i landbrukspolitikken frå Arbeidarpartiet.